Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: hátra. Adó-, társadalombiztosítási csalás [a Büntetõ Törvénykönyvrõl szóló 1978. évi IV. törvény (a továbbiakban:
Paragraph Index: 157

e) elégtelen (1) 0—60 pont. A vizsgázónak mind a kötelezõ, mind a választott szakvizsga tárgyból legalább elégséges érdemjegyû vizsgát kell tennie, hogy az elfogadható legyen. Amennyiben valamely tárgyból elégtelen érdemjegyû írásbeli vizsgát tesz, azt meg kell ismételni. A vizsgázó elégtelen érdemjegyû írásbeli vizsga esetén is tehet szóbeli vizsgát. Az írásbeli vizsga idõtartama vizsgatárgyanként: 120 perc. A sikeres írásbeli dolgozat feltétele, hogy a vizsgázó közérthetõen, gördülékenyen és nyelvtanilag is helyesen fogalmazzon, áttekinthetõ, elfogadható válaszokat adjon a kérdésekre. Szóbeli vizsga A szóbeli vizsga keretében a jelölt bizonyítja szakmai, közigazgatási tájékozottságát, felkészültségét. A vizsgázó mind a kötelezõ, mind a választott tárgyi szóbeli vizsgán egy-egy tételt húz. Felkészülésre legalább 20 percet kell biztosítani számára. A vizsgabizottság a tételhez nem tartozó, de a vizsgatárgyon belüli további kérdések feltevésével is tájékozódhat a jelölt felkészültségérõl. A szóbeli vizsga értékelése az írásbeli vizsga értékelésérõl írtakkal egyezõ. A vizsgázó a kihúzott tételre vonatkozóan számot ad arról, hogy a kötelezõ és a választott tárgy konkrét kérdésköreit magas színvonalon ismeri, azokról jó beszéd, fogal- 2002/88. szám mazási készséget mutatva egy-egy vizsgatárgyból olyan idõtartamban felel, amely alapján felkészültsége megítélhetõ. Közigazgatási szakvizsga követelményrendszere vizsgatárgyanként ÁLTALÁNOS KÖZIGAZGATÁSI ISMERETEK KÖTELEZÕ VIZSGATÁRGYBÓL I. rész: ÁLTALÁNOS KÖZIGAZGATÁSI ISMERETEK A tantárgy rendeltetése, hogy a közigazgatási szakvizsga alapozó tantárgyaként olyan átfogó, de ugyanakkor célra orientált alkotmányjogi, illetõleg közigazgatási ismeretekkel lássa el a vizsgázókat, amelyekre azután ráépülhet a többi kötelezõ, illetõleg választható tantárgy. Rendeltetésének megfelelõen a tantárgy elméleti, de nem öncélúan tudományoskodó: a vizsgázók által elsajátított fogalmaknak, csoportosításoknak megvan a gyakorlati jelentõsége, amely a többi tantárgy körében is hasznosul. A tananyag a középpontba a magyar szabályozást állítja ugyan, de azt beágyazza a nemzetközi jogfejlõdés tendenciáiba, s ekként érzékelteti a meglévõ fogyatékosságokat, illetõleg az elõrelépés kívánatos irányait. Követelmények

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes